medieval-data/medieval-latin-ner-HOME-Alcar huggingface dataset:
| De quitatione advocationis et tocius justicie in balliva Belli Rami | Ludovicus Dei gracia Francorum rex , universis ad quos littere presentes pervenerint , salutem . Noveritis nos vidisse litteras dilecti et fidelis nostri Guidonis de Caprosia sub hac forma : Ego Guido etc . Nos autem predictas convenciones per presentes litteras , salvo jure et servicio nostro et jure alieno , testificamur . Actum Parisius , anno Domini Mo CCo XXVIo , mense mayo .
| De dono quod fecit Hernaudus Ermenoudi filio suo et filie | Universis presentes litteras inspecturis , G . , archidiaconus Parisiensis , eternam in Domino salutem . Notum facimus quod , in nostra presentia constituti , Ernaudus Ermenoudi et Richeldis ejus uxor dederunt et concesserunt in maritagium Aalesi filie sue et Johanni genero suo triginta arpenta terre et octo arpenta vinee , quorum septem apud Villam Stangnosam et unum apud Dyogilum sita esse dicuntur . Dederunt etiam eisdem dimidiam domum apud Villam Stangnosam sitam , ut dicitur , cum omnibus utensilibus dicte domus , et quamdam aliam domum sitam apud Sanctum Dyonisium in Strata in censiva Eremburgis la Buorde , et centum libras parisiensium . Et sciendum est quod dicti Ernaudus et uxor sua assignaverunt Henrico filio suo competentem totius hereditatis portionem , prout ipsi recognoverunt coram nobis , videlicet porprisium de Villa Nova subtus Petram Fictam , quadraginta et octo arpenta terre et undecim arpenta vinearum , ad porprisium pertinentia supradictum . Concesserunt etiam et voluerunt et ad hoc fide media se astrinxerunt dicti Ernaudus et ejus uxor quod de residuo hereditatis que ad vitam suam remanebit eisdem , equalem predictis filio et filie facient portionem , nec umquam alii majorem vel minorem , meliorem seu deteriorem facient portionem . Et de premissis omnibus servandis et adimplendis et garantizandis , dicti Ernaudus et Richeldis in manu nostra fidem dederunt corporalem . Et de predicta conventione tenenda , obligaverunt se plegios fide media et quemlibet in solidum Henricus Ermenoudi , Andreas Augeri et Girardus Augeri de Sancto Dyonisio et Robertus Faber de Sancto Dyonisio . Illud quoque sciendum est quod salvis premissis predicti Ernaudus et ejus uxor de hereditate sibi remanenti suam poterunt facere voluntatem . In cujus rei memoriam et testimonium , presentes litteras ad peticionem partium sigillo nostro fecimus consignari . Actum anno Domini Mo CC o XXXo , mense novembri .
| De quitatione advocationis Belli Rami | Ego Guido dominus Caprosie , notum facio tam presentibus quam futuris quod abbas et conventus Beati Dyonisii fecerunt michi pagamentum de trecentis libris parisiensium quas recepi per dictum nobilium virorum comitis Montisfortis et domini Bartholomei de Raya propter advocationem et totam justiciam cum pertinentiis ad advocationem et justiciam quam habebam in terra Beati Dyonisii infra ballivam Belli Rami , quam advocationem et justiciam dictis abbati et conventui pro dicta summa peccunie penitus quitavi de matris mee et uxoris mee Helisent et Hervé fratris mei et sororum mearum assensu et voluntate . Datum anno Domini Mo CCo XXVIo , mense mayo .
| De quitatione advocationis Belli Rami | Omnibus presentes litteras inspecturis , Stephanus Parisiensis archidiaconus , salutem in Domino . Noverint universi quod Guido dominus Caprosie in presentia nostra constitutus cognovit quod ecclesie Beati Dyonisii vendiderat pro trecentis libris parisiensium advocationem et omnimodam justiciam cum omnibus appendiciis quam habebat in terra Beati Dyonisii in balliva de Bello Ramo , assensu et voluntate Helyssendis uxoris sue , per fidem corporalem ab utroque in manu nostra receptam . Hanc autem venditionem laudavit et approbavit Herveus miles frater dicti Guidonis , fide data quod decetero contra hanc venditionem per se vel per alium non veniret . Obligavit etiam se dictus Guido dicte ecclesie quod , cum Milo frater ejus qui absens erat causa studiorum redierit , tenetur eum inducere et facere quod dictam venditionem approbabit et laudabit ; hoc idem tenetur facere et de duabus sororibus suis , cum ad etatem pervenerint . Hanc etiam venditionem fide corporali prestita tenetur garandire dicte ecclesie contra omnes heredes suos . De predicta etiam advocatione et justicia et de omnibus que ad ipsa pertinent desaisivit se in manu viri venerabilis Petri abbatis Beati Dyonisii , a quo ea tenebat in feodum , in presentia viri nobilis beati Dyonisii domini Bartholomei de Roia Francie camerarii , et promisit fide prestita corporali omnes supradictas conventiones fideliter et inviolabiliter se observaturum . Quod ut ratum et firmum a posteris observetur , ad petitionem parcium , presens scriptum sigilli nostri munimine fecimus roborari . Actum anno dominice Incarnationis Mo CCo XXo VIo mense mayo .
| Quitatio rerum et hominum quas dominus de Caprosia habebat in balliva de Bello Ramo | Omnibus presentes litteras inspecturis , Stephanus Parisiensis archidiaconus , salutem in Domino . Noverint universi quod Guido dominus Caprosie et Helissendis uxor ejus et Herveius miles frater dicti Guidonis in presentia nostra constituti per fidem corporalem in manu prestitam ecclesie Beati Dyonisii quitaverunt imperpetuum omnem terram et omnes redditus et omnia usuagia sua et usuagia hominum suorum qualia habebant in balliva de Bello Ramo ; dicta vero etiam uxor , si quam habebat dotem in omnibus predictis , spontanea voluntate quitavit pro restitutione que in duplum debet ei fieri ad dictum istorum quatuor , videlicet domini Baldoini de Corbolio , domini Mathei de Marliaco , domini Hugonis de Atheiis , Renoldi Arcuarii . Quod si concordare non potuerunt , vocabunt quintum dominum Johannem de Bello Monte , qui super eos erit . Totam autem restitutionem illam que eidem fiet ad dictum illorum in feodo tenebit de domino abbate Beati Dyonisii libere sicut aliud feodum quod de eodem tenet ad unum feodum ; faciet preterea sepedictus Guido Theobaldum de Chaadon et fratres et sorores ejusdem quitare ecclesie quicquid idem Tebaudus habebat in rebus illis de quibus eidem Guidoni ad duplum fiet restitutio ; faciet etiam omnes homines suos quitare omnia usuagia queve habebant in nemoribus ecclesie , videlicet in boscis de Foresta et de Belepane . Quod ut ratum et firmum a posteris observetur , ad petitionem parcium , presens scriptum sigilli nostri munimine fecimus roborari . Actum anno dominice Incarnationis millesimo ducentesimo vicesimo sexto , mense mayo .
| Compromissio super causa que vertebatur inter nos et Guidonem de Caprosia | Hugo de Aciis domini regis Francorum magister panetarius , Renoldus Arcuarius domini scantio , omnibus presentes litteras inspecturis , salutem . Noveritis quod , cum fuisset compromissum in nos et Baldoinum de Corbolio et Reginaldum Galopin qui constitutus erat loco Matheie de Marliaco militis super causa que vertebatur inter abbatem Beati Dyonisii ex una parte et dominum Guidonem de Chevrussa ex altera , nos duo per sacramentum nostrum dicimus quod dominus Guido de Chevrussa habebit ducentos et quadraginta sex arpentos bosci tenentes bosco quod eidem assignavimus pro usuagio quod Guido predictus et homines sui et participes , scilicet triginta sex apud Dampierre et in valle et quatuor apud Belepenne , habebant in boscis Beati Dyonisii ; eidem etiam assignavimus decem libras de redditu per annum pro predicto usuagio et dicimus per sacramentum nostrum quod predicta debent dicto Guidoni sufficere . In cujus rei testimonium , ego Hugo de Atiis ad petitionem Renoldi Arcuarii , qui sigillum non habet , presentes litteras sigilli mei munimine confirmavi . Actum anno Domini Mo CCo XXo VIo , mense julio , Parisius .
| Compromissio inter nos et Templarios in Renodum Arcuarium super usuario quod habebant in nemoribus nostris de Trapes | Frater Oliverus de Rupe , domorum milicie templi in Francia preceptor , omnibus presentes littere inspecturis , salutem in Domino . Noveritis quod , cum nos usuagium nostrum haberemus in nemoribus de Trapis que appellantur Nemora Beate Marie et homines nostri de Broca et de Verraria in eisdem nemoribus , scilicet mortuum nemus pro usuagio suo , haberent , cum jam fere nemora ipsa deficerent , assensu et voluntate nostra et hominum nostrorum predictorum et abbatis et conventus Beati Dyonisii in Renoldum Arcuarium est communiter compromissum , ita quod quicquid ipse Renoldus super dicto usuagio ordinaret partes firmiter observarentur . Ipse vero Renoldus , habito prudencium consilio , pro dicto usuagio tam nostro quam hominum nostrorum quitando centum arpennos nemoris , scilicet ad perticam regis que continet viginti duos pedes , in nemoribus predictis assensu et voluntate abbatis et conventus Beati Dyonisii nobis fecit assignari et ita illos centum arpennos nemoris liberos et immunes ab omni dominio tenebimus , ita quod dicti abbas et conventus nichil juris seu dominii in eisdem poterunt reclamare , sed si de illis centum arpennis aliquos vel omnes in culturam redigeremus , dicti abbas et conventus decimam suam ibidem perciperent sicut in aliis terris nostris . Sciendum est etiam quod culturam nostram que est ante portam nostram , ubi abbas et conventus decimam et terragium et campipartem et censum habebant , salva decima a terragio et campiparte et censu que in eam habebant ipsam culturam nobis liberant et absolvunt , ita tamen quod in ipsa cultura nec in dictis centum arpennis nemoris villam non poterimus edificare . Preterea si nos inveniremus homines abbatis et conventus predictorum delinquentes in bosco nostro , ipsos possemus insequi usque in terram ipsorum abbatis et conventus , et ipsi similiter homines nostros usque in terram nostram si invenirent eos in suis nemoribus delinquentes . In cujus rei memoriam , presentes litteras sigillo nostro fecimus roborari . Actum anno Domini millesimo CCo vicesimo sexto , mense junio .
| De usuario nemoris apud Trapas | Galterus divina permissione Carnotensis ecclesie minister humilis , universis Christi fidelibus presentes litteras inspecturis , salutem in Domino . Noveritis quod Guillelmus presbiter de Trapis usuarium quod habebat in nemore apud Trapas quod dicitur Nemus Beate Marie imperpetuum ecclesie Beati Dyonisii in nostra presencia quitavit . Pro qua quitatione facta de caritate dicte ecclesie Beati Dyonisii recepit dictus Guillelmus presbiter viginti quinque libras parisiensium , de quibus de licentia abbatis et conventus Beati Dyonisii poterit facere emptionem cujuscumque redditus vel possessionis in terra Beati Dyonisii apud Trapas vel alibi ubi melius poterit ad meliorationem presbiterii pariter et augmentum , salva justicia et alio omni jure Beati Dyonisii et ea que de predicta peccunia acquisierit presbitero de Trapis imperpetuum remanebunt . In cujus rei memoriam et firmitatem in posterum , ad petitionem dicti Guillelmi , paginam hanc inde conscriptam sigilli nostri munimine fecimus roborari . Actum anno Domini Mo CCo vicesimo septimo , mense julio .
| De quitatione quam fecerunt leprosi de Aneel' de nemoribus apud Trapas | Galterus divina permissione Carnotensis ecclesie minister humilis , universis Christi fidelibus presentes litteras inspecturis , salutem in Domino . Noveritis quod leprosi atque fratres de Aneel juxta Trapas usuarium quod habebant in nemore apud Trapas quod dicitur Nemus Beate Marie in perpetuum ecclesie Beati Dyonisii in nostra presencia quitaverunt ; pro qua quitacione facta de caritate dicte ecclesie Beati Dyonisii XXV libras parisiensium receperunt , de quibus de licencia abbatis et conventus Beati Dyonisii poterunt facere emptionem cujuscumque redditus vel possessionis in terra Beati Dyonisii apud Trapas vel alibi ubi melius poterunt ad meliorationem domus predicte pariter et augmentum , salva justicia et alio omni jure Beati Dyonisii ; et ea que de predicta pecunia acquisierint predicte domui imperpetuum remanebunt . In cujus rei memoriam et firmitatem in posterum , ad petitionem dictorum leprosorum et fratrum , paginam hanc inde conscriptam sigilli nostri munimine fecimus roborari . Actum anno Domini Mo CCo XXo VIIo , mense julio .
| De emptione facta a Philippo milite de Orz apud Dompnam Petram | Ego Philippus de Orz miles , notum facio universis presentes litteras inspecturis quod vendidi ecclesie Beati Dyonisii ducentis et decem libris parisiensium quicquid quondam tenui apud Dompnam Petram a domina Ysabella de Gif , quod modo tenebam a domino abbate Beati Dyonisii tam in dominio quam in feodis , decima atque hospitibus ab ipso abbate moventibus , salvis michi feodis que de me tenentur ibidem , de quibus feci hommagium abbati supradicto . Quod si in aliquo tempore ecclesia Beati Dyonisii emerit dicta feoda , ea libere possidebit nec pro emptione illorum aliquid michi dabit vel meis heredibus , sed gratis super hiis possidendis meum et heredum meorum habebit assensum . Hanc venditionem meam voluerunt , laudaverunt et concesserunt domina Ysabel de Gif et Helisendis uxor mea . De qua venditione si aliquid alienatum fuerit tempore meo , decetero dicte ecclesie Beati Dyonisii bona fide et secundum quod jus dictaverit teneor liberare . Dictam etiam decimam Donne Petre que obligata est teneor facere redimi . In instanti martio et in augusto proximo venturo fructus ejusdem decime dicta ecclesia Beati Dyonisii percipiet libere et quiete . De qua decima redimenda et fructibus ejus percipiendis per fidem sunt plegii Johannes de Mesontes et Philippus de Brolio , milites , Adam de Meegnies et Petrus de Lamons , ita quod villa Beati Dyonisii ubicumque dominus abbas voluerit tenebunt prisoniam si super redemptione dicte decime vel perceptione fructuum ejus ecclesia Beati Dyonisii dampnum incurreret , donec eidem ecclesie plene sit satisfactum de factis inde expensis et dapnis illatis . Quod ut ratum sit , paginam hanc sigillo meo munivi . Actum anno Domini millesimo CCo vicesimo octavo , mense mayo .
| De emptione facta a Philippo de Orz milite | Omnibus presentes litteras inspecturis , officialis curie Parisiensis , salutem in Domino . Notum facimus quod in nostra presencia constituti Philippus de Orcis miles et Helissendis ejus uxor recognoverunt se vendidisse et concessisse pro ducentis et decem libris parisiensium viris religiosis abbati et conventui Sancti Dyonisii quicquid tenuerunt a domina Ysabelli de Gif apud Donnam Petram , quod postmodum tenebant tempore venditionis predicte ab abbate Beati Dyonisii , videlicet dominium , decimas , feuda et hospites , de quibus denariis dicti Philippus et Helissendis sibi recognoscunt esse plenius satisfactum , salvis aliis feudis que tenentur ab eodem Philippo apud dictam villam , de quibus idem Philippus predicto abbati fecerit homagium , et homo suus remansit de feudis predictis tali modo quod , si aliquo tempore dictus abbas dicta feuda emerit vel eum emere contigerit , pro quitatione emptionis dictorum feudorum ipse Philippus et Helyssendis uxor ejus nichil percipient vel habebunt , promittentes dicti Philippus et Helissendis uxor , fide prestita corporali , quod decetero contra venditionem istam per se vel per alium non venient nec in predictis rebus venditis aliquid decetero reclamabunt , sed garantizabunt contra omnes homines bona fide . Istam autem venditionem predicta Helyssendis laudavit pariter et concessit , quitans specialiter et expresse quicquid juris in predictis rebus venditis habebat vel habere poterat ratione doarii vel alio modo , sine vi et metu , sponte et proinde fide prestita corporali . Actum de consensu partium et ad petitionem partium , anno Domini millesimo ducentesimo vicesimo octavo , mense junio , die jovis post festum beati Barnabe apostoli .
| De viatura ultra Ulmum Petre Frite | Ego Johannes de Vineis , prepositus Parisiensis , notum facio universis presentes litteras inspecturis quod , cum esset contencio inter viros venerabiles abbatem et conventum Beati Dyonisii ex una parte et dominum Matheum de Mommorencio ex altera super viatura ultra Ulmum Petre Fricte dictus enim Matheus ibi facere calceiam volebat et dicti abbas et conventus illam facere prohibebant , istam contencionem in manu domini regis accepi et dictam calceiam parari ex nomine regio , salvo jure utriusque partis , precepi . Actum anno Domini Mo CCo vicesimo septimo , mense decembri .
| Super dicto quod promulgavit Stephanus de Sacrocesaris , arbiter , de grossis feni et corveis de bien' | Guido miles , dominus de Caprosia , universis Christi fidelibus , salutem . Noverint universi quod ego dictum domini Stephani de Sacro Cesaris , quod ipse promulgavit in compromisso facto a me ex una parte in dictum Stephanum et ab ecclesia Beati Dyonisii ex alia super crossis feni et corveis de bien' , ratum et gratum habeo et , cum per dictum dicti Stephani teneretur dicta ecclesia mihi solvere centum sexaginta libras parisiensium , de dicta pecunia presentibus litteris confiteor a dicta ecclesia michi plene fuisse satisfactum . Confiteor etiam me tenere ad hoc quod hoc dictum dicti domini Stephani faciam laudari et approbari ab uxore mea et meis heredibus et omnibus aliis quorum debet requiri approbatio et consensus . In cujus rei firmitatem pariter et munimen , sigillo meo presentes litteras roboravi . Actum anno Domini Mo CCo vicesimo octavo , mense octobri , in festo beati Dyonisii .
| Super conventione habita inter nos et Guidonem dominum de Caprosia de diversis querelis | Guillelmus Dei gratia Parisiensis episcopus , universis presentes litteras inspecturis , salutem in Domino . Noveritis quod coram nobis apud Sanctum Ferreolum prope Caprosiam ita convenit inter . . abbatem et conventum Beati Dyonisii ex una parte et Guidonem dominum Caprosie ex altera quod die mercurii post octabas instantis Penthecostis apud domum Templi que vocatur Prunay dictus Guido debet facere quod mater sua Avelina et uxor sua Helissendis et Herveus frater suus , miles , et Radulphus Malus Vicinus et uxor sua Adelvia , et Philippus de Torota miles et uxor sua , tunc vel interim ad quam mittetur , concedent et approbabunt formam pacis que fuit ibi in nostra presentia recitata , et tunc in eodem loco tradentur dicto Guidoni littere sigillate sigillis abbatis et conventus Beati Dyonisii , composite a magistris Hugone et Bartholomeo , et dicto . . abbati vel ejus nuncio tradentur littere domini Guidonis , ab eisdem composite ; et infra octabas instantis Beati Johannis pape debent dicti . . abbas et conventus facere quitare omnes homines suos et feminas suas qui sunt de baillivia Belli Rami usurarium in nemoribus que dicti . . abbas et conventus assignaverunt dicto Guidoni pro pace , et si quis tunc absens postea venerit qui sit homo Beati Dyonisii de predicta baillivia et reclamet , similiter tenebuntur dicti . . abbas et conventus facere quod quitet ; et dominus Guido debet facere quitare triginta sex usuarios usuarium quod reclamant in nemoribus dictorum abbatis et conventus de baillivia Belli Rami , et faciet quod Thomas de Bonella et Adam de Betonessart milites concedent quitationem factam ab hospitibus suis , et si quid deesset de quitationibus faciendis ex parte domini Guidonis , dominus Guido restitueret dictis . . abbati et conventui secundum estimationem dictorum magistrorum Hugonis et Bartholomei et , si duo concordare non possent , dicto nostro cum altero eorum staretur . Factis autem predictis quitationibus et concessionibus , nove littere conficientur secundum formam litterarum priorum cum additamentis quitationum et quitancium , et sigillabuntur sigillis parcium , et littere priores ibidem , secundis litteris prius traditis partibus , penitus destruentur . Quo facto , tenentur rogare dominum regem die assignanda quod istam pacem confirmet . De istis omnibus observandis promisit in verbo sacerdotis dictus . . abbas Beati Dyonisii pro se et conventui suo et dominus Guido fide in manu nostra prestita corporali quod premissa bona fide procurabunt et observabunt , et utraque pars dabit litteras suas apertas et litteras nostras de premissis observandis . In cujus rei testimonium , paginam hanc sigillo nostro munivimus . Actum anno Domini Mo CCo XXo IXo , , die martis infra octabas Ascensionis dominice .
| Super contentione habita inter nos et Guidonem de Caprosia super diversis querelis | Guillelmus Dei gratia Parisiensis episcopus , universis presentes litteras inspecturis , salutem in Domino . Noveritis quod coram nobis apud Sanctum Ferreolum prope Caprosiam ita convenit inter . . abbatem et conventum Beati Dyonisii ex una parte et Guidonem dominum Caprosie ex altera quod die mercurii post octabas instantis Penthecostis apud domum Templi que vocatur Prunay dictus Guido debet facere quod mater sua Avelina et uxor sua Helissendis et Herveus frater suus , miles , et Radulphus Malus Vicinus et uxor sua Adelvia , et Philippus de Torota miles et uxor sua , tunc vel interim ad quam mittetur , concedent et approbabunt formam pacis que fuit ibi in nostra presentia recitata , et tunc in eodem loco tradentur dicto Guidoni littere sigillate sigillis abbatis et conventus Beati Dyonisii , composite a magistris Hugone et Bartholomeo , et dicto . . abbati vel ejus nuncio tradentur littere domini Guidonis , ab eisdem composite ; et infra octabas instantis Beati Johannis pape debent dicti . . abbas et conventus facere quitare omnes homines suos et feminas suas qui sunt de baillivia Belli Rami usurarium in nemoribus que dicti . . abbas et conventus assignaverunt dicto Guidoni pro pace , et si quis tunc absens postea venerit qui sit homo Beati Dyonisii de predicta baillivia et reclamet , similiter tenebuntur dicti . . abbas et conventus facere quod quitet ; et dominus Guido debet facere quitare triginta sex usuarios usuarium quod reclamant in nemoribus dictorum abbatis et conventus de baillivia Belli Rami , et faciet quod Thomas de Bonella et Adam de Betonessart milites concedent quitationem factam ab hospitibus suis , et si quid deesset de quitationibus faciendis ex parte domini Guidonis , dominus Guido restitueret dictis . . abbati et conventui secundum estimationem dictorum magistrorum Hugonis et Bartholomei et , si duo concordare non possent , dicto nostro cum altero eorum staretur . Factis autem predictis quitationibus et concessionibus , nove littere conficientur secundum formam litterarum priorum cum additamentis quitationum et quitancium , et sigillabuntur sigillis parcium , et littere priores ibidem , secundis litteris prius traditis partibus , penitus destruentur . Quo facto , tenentur rogare dominum regem die assignanda quod istam pacem confirmet . De istis omnibus observandis promisit in verbo sacerdotis dictus . . abbas Beati Dyonisii pro se et conventui suo et dominus Guido fide in manu nostra prestita corporali quod premissa bona fide procurabunt et observabunt , et utraque pars dabit litteras suas apertas et litteras nostras de premissis observandis . In cujus rei testimonium , paginam hanc sigillo nostro munivimus . Actum anno Domini Mo CCo XXo IXo , , die martis infra octabas Ascensionis dominice .
| De forma pacis concessa inter nos et Guidonem , dominum de Caprosia et parentes suos | Odo Dei gratia Beati Dyonisii abbas et ejusdem loci conventus , universis presentes litteras inspecturis , salutem in Domino . Noveritis quod coram domino Willelmo Parisiensi episcopo apud Sanctum Ferreolum prope Caprosiam ita convenit inter nos ex una parte et Guidonem dominum Caprosie ex altera quod die mercurii post octabas instantis Penthecostis apud domum Templi que vocatur Prunay dictus Guido debet facere quod mater sua Avelina et uxor sua Helyssendis et Herveus frater suus , miles , et Radulfus Malus Vicinus et uxor sua Adelvia , et Philippus de Torota miles et uxor sua , tunc vel interim ad quam mittetur , concedent et approbabunt formam pacis que fuit ibi in ejusdem domini Willelmi Parisiensis episcopi presencia recitata , et tunc in eodem loco tradentur dicto Guidoni littere nostre sigillate nostris sigillis , composite a magistris Hugone et Bartholomeo , et nobis vel nuncio nostro tradentur littere domini Guidonis , ab eisdem composite ; et infra octabas instantes Beati Johannis Baptiste debemus facere quitare omnes homines nostros et feminas nostras qui sunt de baillivia Belli Rami usuarium in ducentis arpennis foreste de Iveta quos assignavimus dicto Guidoni pro pace , et si quis tunc absens postea venerit qui sit homo Beati Dyonisii de predicta ballivia et reclamet , similiter tenebimur facere quod quitet ; et dominus Guido debet facere quitare triginta sex usuarios usuarium quod reclamant in nemoribus Beati Dyonisii de balliva Belli Rami , et faciet quod Thomas de Bonella et Adam de Betonessart milites concedent quitationem factam ab hospitibus suis , et si quid deesset de quitationibus faciendis ex parte domini Guidonis , dominus Guido restitueret nobis secundum estimationem dictorum magistrorum Hugonis et Bartholomei et , si duo concordare non possent , dicto dicti domini Parisiensis cum altero eorum staretur . Factis autem predictis quitationibus et concessionibus , nove littere conficientur secundum formam litterarum priorum cum addimentis quitantium , et sigillabuntur sigillis nostris et sigillo ejusdem Guidonis , et littere priores ibidem , secundis litteris prius traditis nobis et eidem Guidoni , penitus destruentur . Quo facto , nos et idem Guido tenemur rogare dominum regem die assignanda quod istam pacem confirmet . De istis omnibus observandis promisimus in verbo sacerdotis pro nobis et nostro conventui , et dominus Guido fide in manu prefati domini Parisiensis prestita corporali promisit , quod nos et ipse Guido premissa bona fide inde procurabimus et observabimus , et nos et idem Guido litteras nostras apertas et litteras predicti domini Parisiensis de observandis premissis . In cujus rei testimonium , paginam hanc sigillis nostris munivimus . Actum anno Domini Mo CCo XXIX , mense mayo , die martis infra octabas Ascensionis .
| De forma pacis inter nos et Guidonem de Caprosia et parentes suos | Odo Dei gratia Beati Dyonisii abbas et ejusdem loci conventus , universis presentes litteras inspecturis , salutem in Domino . Noveritis quod coram domino Willelmo Parisiensi episcopo apud Sanctum Ferreolum prope Caprosiam ita convenit inter nos ex una parte et Guidonem dominum Caprosie ex altera quod die mercurii post octabas instantis Penthecostis apud domum Templi que vocatur Prunay dictus Guido debet facere quod mater sua Avelina et uxor sua Helyssendis et Herveus frater suus , miles , et Radulfus Malus Vicinus et uxor sua Adelvia , et Philippus de Torota miles et uxor sua , tunc vel interim ad quam mittetur , concedent et approbabunt formam pacis que fuit ibi in ejusdem domini Willelmi Parisiensis episcopi presencia recitata , et tunc in eodem loco tradentur dicto Guidoni littere nostre sigillate nostris sigillis , composite a magistris Hugone et Bartholomeo , et nobis vel nuncio nostro tradentur littere domini Guidonis , ab eisdem composite ; et infra octabas instantes Beati Johannis Baptiste debemus facere quitare omnes homines nostros et feminas nostras qui sunt de baillivia Belli Rami usuarium in ducentis arpennis foreste de Iveta quos assignavimus dicto Guidoni pro pace , et si quis tunc absens postea venerit qui sit homo Beati Dyonisii de predicta ballivia et reclamet , similiter tenebimur facere quod quitet ; et dominus Guido debet facere quitare triginta sex usuarios usuarium quod reclamant in nemoribus Beati Dyonisii de balliva Belli Rami , et faciet quod Thomas de Bonella et Adam de Betonessart milites concedent quitationem factam ab hospitibus suis , et si quid deesset de quitationibus faciendis ex parte domini Guidonis , dominus Guido restitueret nobis secundum estimationem dictorum magistrorum Hugonis et Bartholomei et , si duo concordare non possent , dicto dicti domini Parisiensis cum altero eorum staretur . Factis autem predictis quitationibus et concessionibus , nove littere conficientur secundum formam litterarum priorum cum addimentis quitantium , et sigillabuntur sigillis nostris et sigillo ejusdem Guidonis , et littere priores ibidem , secundis litteris prius traditis nobis et eidem Guidoni , penitus destruentur . Quo facto , nos et idem Guido tenemur rogare dominum regem die assignanda quod istam pacem confirmet . De istis omnibus observandis promisimus in verbo sacerdotis pro nobis et nostro conventui , et dominus Guido fide in manu prefati domini Parisiensis prestita corporali promisit , quod nos et ipse Guido premissa bona fide inde procurabimus et observabimus , et nos et idem Guido litteras nostras apertas et litteras predicti domini Parisiensis de observandis premissis . In cujus rei testimonium , paginam hanc sigillis nostris munivimus . Actum anno Domini Mo CCo XXIX , mense mayo , die martis infra octabas Ascensionis .
| De emptione facta a Philippo de Orz | Ego Reginaldus de Montigniaco miles notum facio universis presentes litteras inspecturis quod constitutus in presencia venerabilis viri Thome , archidiaconi Pissiacensis , confessus sum coram eo me approbasse et laudasse et adhuc approbare et laudare emptionem quam fecit bone memorie Petrus abbas Beati Dyonisii a Philippo de Orz milite in decimis , ubicumque sint , pratis , hostisiis atque hospitibus et in censu et omnibus aliis que habebat apud Donnam Petram et Senlices in suo dominio et feodis , que omnia movebant de feodo meo . Promisi etiam , fide prestita in manu dicti archidiaconi , quod contra dictam emptionem quam approbaveram et laudaveram nec per me nec per alium venirem decetero et quod rectam garenciam ferrem tamquam tercius dominus de predictis . Ysabeldis etiam uxor mea , in presencia prefati archidiaconi constituta , predictam emptionem quam approbaveram et laudaveram approbavit et laudavit , quicquid juris ratione doarii vel cujuscumque alterius juris in ea habebat benigne quitavit , fide prestita corporali in manu archidiaconi supradicti quod deinceps contra istam quitationem nec per se nec per alium veniret vel aliquid reclamaret ; confessa est insuper quod nec vi nec metu nec dolo ad dictam quitationem inducta fuerat faciendam , sed ipsam spontanea voluntate et libera faciebat . Pro dictis autem quitationibus et approbationibus venerabilis Odo abbas Beati Dyonisii , successor dicti Petri abbatis Beati Dyonisii , mihi et dicte Ysabeldi uxori mee dedit sexaginta libras parisiensium , sicut recognovi coram archidiacono supradicto . In cujus rei testimonium et munimen in posterum , paginam hanc inde conscriptam sigillo meo munivi . Actum anno Domini Mo CCo XXIXo , mense mayo .
| De emptione facta a Philippo milite de Orz | Ego Reginaldus de Montigniaco miles notum facio universis presentes litteras inspecturis quod constitutus in presencia venerabilis viri Thome , archidiaconi Pissiacensis , confessus sum coram eo me approbasse et laudasse et adhuc approbare et laudare emptionem quam fecit bone memorie Petrus abbas Beati Dyonisii a Philippo de Orz milite in decimis , ubicumque sint , pratis , hostisiis atque hospitibus et in censu et omnibus aliis que habebat apud Donnam Petram et Senlices in suo dominio et feodis , que omnia movebant de feodo meo . Promisi etiam , fide prestita in manu dicti archidiaconi , quod contra dictam emptionem quam approbaveram et laudaveram nec per me nec per alium venirem decetero et quod rectam garenciam ferrem tamquam tercius dominus de predictis . Ysabeldis etiam uxor mea , in presencia prefati archidiaconi constituta , predictam emptionem quam approbaveram et laudaveram approbavit et laudavit , quicquid juris ratione doarii vel cujuscumque alterius juris in ea habebat benigne quitavit , fide prestita corporali in manu archidiaconi supradicti quod deinceps contra istam quitationem nec per se nec per alium veniret vel aliquid reclamaret ; confessa est insuper quod nec vi nec metu nec dolo ad dictam quitationem inducta fuerat faciendam , sed ipsam spontanea voluntate et libera faciebat . Pro dictis autem quitationibus et approbationibus venerabilis Odo abbas Beati Dyonisii , successor dicti Petri abbatis Beati Dyonisii , mihi et dicte Ysabeldi uxori mee dedit sexaginta libras parisiensium , sicut recognovi coram archidiacono supradicto . In cujus rei testimonium et munimen in posterum , paginam hanc inde conscriptam sigillo meo munivi . Actum anno Domini Mo CCo XXIXo , mense mayo .
| Concessio Reginaldi de Montegniaco de feodo Philippi de Orz | Universis presentes litteras inspecturis , Thomas archidiaconus Pissiacensis , salutem in Domino . Noverit universitas vestra quod constitutus in presencia nostra Reginaldus de Montigniaco miles confessus est coram nobis se approbasse et laudasse et adhuc approbare et laudare emptionem quam fecit Petrus abbas Beati Dyonisii bone memorie a Philippo de Orz milite in decimis , ubicumque sint , pratis , hostisiis et hospitibus , in censu et in omnibus rebus aliis quas habebat apud Donnam Petram et Senlices in dominico suo et feodis , que omnia movebant de feodo dicti Reginaldi . Promisit etiam ipse Reginaldus , fide corporali prestita in manu nostra , quod contra dictam emptionem quam approbaverat et laudaverat nec per se nec per alium decetero veniret et quod rectam garenciam tamquam tercius dominus de predictis ferret . Ysabeldis etiam , uxor dicti Reginaldi , in presencia nostra constituta , predictam emptionem quam maritus suus approbaverat et laudaverat aprobavit et laudavit , et quicquid juris ratione doarii vel cujuscumque alterius juris habebat benigne quitavit , fide corporali in manu nostra prestita quod deinceps contra istam quitationem nec per se nec per alium veniret vel aliquid reclamaret ; confessa est insuper dicta Ysabeldis quod nec vi nec metu nec dolo ad predictam quitationem faciendam inducta fuerat sed ipsam libera et spontanea voluntate faciebat . Pro dictis autem quitationibus et approbationibus Odo abbas beati Dyonisii , successor dicti Petri , predictis Reginaldo et Ysabeldi dedit sexaginta libras parisiensium , sicut idem Reginaldus coram nobis recognovit . Nos autem in testimonium et munimentum predictorum , ad instanciam prenominatorum Reginaldi et Ysabeldis , presentes litteras sigillo nostro fecimus comuniri . Actum anno Domini millesimo CCo XXIXo , mense mayo .
| De emptione facta a Philippo milite de Orz | Ludovicus Dei gratia Francorum rex , universis ad quos littere presentes pervenerint , salutem . Noveritis quod nos emptionem illam quam bone memorie Petrus abbas Beati Dyonisii fecit a pphilippo de Orz milite in decimis , ubicumque sint , pratis , hostisiis , hospitibus , in censu et in omnibus aliis que habebat apud Donnam Petram et Senlyces in suo domanio et feodis volumus et quantum ad nos pertinet approbamus . In cujus rei memoriam et testimonium , presentibus litteris sigillum nostrum duximus apponendum . Actum Parisius , anno Domini Mo CCo XXo nono , mense mayo .
| De quitatione venditionis facte a Guidone de Caprosia milite | Serenissimo domino et in Christo karissimo Ludovicus , Dei gratia illustri regi Francorum , prior Sancti Germani in Laya et Stephanus concergius , salutem et paratam ac promptam ad debita et devota obsequia voluntatem . Excellencie vestre presentibus intimamus quod ad uxorem domini Guidonis de Caprosia , nomine Helysendis , et ad sororem ejusdem Guidonis , nomine Ciciliam , simul accessimus ; que in nostra presencia laudaverunt , voluerunt , concesserunt venditiones , quitationes et concessiones factas a domino Guidone de Caprosia ecclesie Beati Dyonisii , de hiis firmiter observandis fide prestita corporali , vestramque regiam majestatem exorant quatinus istam pacem initam inter eumdem Guidonem et ecclesiam Beati Dyonisii , sicut in dictis Guidonis litteris continetur , dignemini confirmare et , quia dictus concergius non habebat sigillum , ad petitionem ipsius , istis litteris pro me et pro ipso sigilllum meum apposui .
| De Avelina matre Guidonis de Caprosia | Ego Robertus decanus Pissiacensis , notum facio universis presentes litteras inspecturis quod domina Avelina , mater domini Guidonis de Caprosia , de voluntate viri sui , domini Petri de Richeburc , in nostra presencia constituta , venditiones et quitationes quas fecit dictus Guido ecclesie Beati Dyonisii de justicia , advocatia et omnibus ad eas pertinentibus et rebus aliis in balliva de Bello Ramo voluit , approbavit et concessit , fide quoque in manu nostra prestita corporali firmavit quod numquam veniet contra venditiones et quitationes predictas vel aliquid in rebus predictis jure dotalicii vel aliquo jure per se vel per alium reclamabit , et recognovit quod non coacta sed spontanea voluntate hoc fecit . Domina etiam Adelina , uxor domini Radulfi Mali Vicini , de voluntate viri sui venditiones et quitationes prefatas factas ecclesie Beati Dyonisii a prefato Guidone de rebus prefatis coram nobis approbavit , voluit et concessit , et fide in manu nostra prestita corporali firmavit quod numquam veniet contra venditiones et quitationes predictas vel aliquid in rebus predictis jure aliquo per se vel per alium reclamabit . In cujus rei testimonium et munimen , paginam hanc inde conscriptam , ad petitionem partium , sigillo nostro fecimus roborari . Actum anno Domini Mo CCo vicesimo nono , mense junio .
| De quitatione venditionis a Guidone milite de Caprosia | Guillelmus , Dei gratia Parisiensis episcopus , universis presentes litteras inspecturis , salutem in Domino . Notum facimus quod Helisendis , uxor Guidonis domini Caprosie , in presencia dilecti socii nostri magistri Johannis , quem ad hoc specialiter misimus faciendum , approbavit , voluit et concessit venditiones et quitationes quas fecit dictus Guido , vir suus , ecclesie Beati Dyonisii de justicia , advocatia et omnibus ad eas pertinentibus et rebus aliis in balliva Belli Rami , et interposita fide firmavit contra venditiones et quitationes predictas per se vel per alium se numquam venturam sed observaturam firmiter bona fide ; et quicquid in rebus predictis nomine dotis vel alio jure poterat reclamare dicte ecclesie omnino quitavit , et recognovit quod non coacta sed spontanea voluntate hoc fecit . Herveus etiam miles , frater dicti Guidonis , et Philippus de Trota miles et Sicilia uxor ejus , soror ejusdem Guidonis , venditiones et quitationes prefatas factas ab eodem Guidone prefate ecclesie laudaverunt , approbaverunt et penitus concesserunt et eas se observaturos interpositione sue fidei promiserunt . Prefatus etiam Guido de eis observandis interposuit fidem suam . In cujus rei testimonium , ad petitionem parcium , paginam hanc inde conscriptam sigillo nostro fecimus communiri . Actum anno Domini Mo CCo vicesimo nono , mense junio .
| De quitatione nemorum quam fecerunt presbiteri de Senlices et Donna Petra | Guillelmus , Dei gratia Parisiensis episcopus , universis presentes litteras inspecturis , salutem in Domino . Notum facimus quod , cum de Senlices et de Donna Petra presbiteri in nemoribus Beati Dyonisii pertinentibus ad ballivam Belli Rami usuarium dicerent se habere pro se et suis ecclesiis , tandem in nostra presencia constituti idem usuarium quod petebant et quicquid in eisdem nemoribus poterant reclamare ecclesie Beati Dyonisii imperpetuum quitaverunt . Pro qua quitatione facta abbas et conventus Beati Dyonisii de sua caritate dederunt quinquaginta libras parisiensium dictis presbiteris , videlicet unicuique presbitero viginti quinque libras parisiensium , de quibus sibi satisfatum fuisse dixerunt et tenuerunt se pro pagatis . Nos autem , dictarum ecclesiarum comodum attendentes , istam quitationem volumus et concedimus et laudamus . In cujus rei testimonium et firmitatem in posterum , de concessione hac nostra paginam hanc conscriptam sigillo nostro munivimus . Actum anno Domini Mo CCo XXIXo , mense novembri .
| De centum viginti libris parisiensium positis in emptionibus a nobis et presbitero de Petra Frita | Odo , Dei gratia Beati Dyonisii abbas , et ejusdem loci conventus , universis presentes litteras inspecturis , salutem in Domino . Notum facimus quod nos et Guibertus , quondam presbiter de Petraficta , centum viginti libras parisiensium posuimus in emptionibus faciendis , de qua pecunia idem Guibertus sexaginta suas libras parisiensium jam persolvit . Que centum viginti libre in istis sunt possessionibus implicate : in vinea Henrici Pinçon de bosco Petre Ficte duorum arpentorum , viginti quinque libras ; in capitali censu sex denariorum quos Guillemus Buorz miles habebat in eadem vinea , et pro tota justitia ejusdem vinee quantum ad sex denarios predictos quitata ecclesie Beati Dyonisii imperpetuum , centum solidos ; in vinea Richardi Mulot et Ebrardi fratris ejus unius arpenti , quam vineam Odo , decanus Beati Dyonisii , in vita sua tenebit et post ejus decessum erit Beati Dyonisii , duodecim libras ; in vinea que fuit uxoris et filie Yvonis clerici de Petra Ficta unius arpenti , duodecim libras ; et in viginti solidis census crescentis super domum Johannis de Drenci sita in Curticula super Crotaldum , decem libras . Eidem quoque Guiberto presbitero assignavimus , pro residua pecunia non implicata , quatuor libras annui redditus super nova stalla de Sancta Genovefa apud Sanctum Dyonisium , et si minus valuerint stalla predicta , nos perficiemus eidem usque ad quatuor libras parisiensium . Insuper idem Guibertus emit a Johanne Lupello de Strata milite quamdam peciam vinee apud Petram Fictam de censiva Beati Dyonisii et feodo quinque quarteriorum juxta vineam Beati Dyonisii , viginti libras . Hanc vineam idem Guibertus quamdiu vixerit possidebit , et post ejus decessum eamdem vineam tenebit Johannes , clericus de Spinolio , cognatus ejus , quoad vixerit . Post mortem ejusdem Johannis , ad nos redibit omnia . Omnia autem predicta tenebit dictus Guibertus quamdiu vixerit , et post ejus decessum ad nos libere revertentur , exceptis quinque quarteriis , que dictus Johannes quamdiu vixerit pacifice et libere possidebit , si dictum Guibertum ante dictum Johannem mori contigerit . Et post ejus Johannis decessum , dicta quinque quarteria ad nos similiter revertentur . Dedit etiam et concessit idem Guibertus conventui Beati Dyonisii primum in suo testamento decem libras parisiensium pro remedio anime sue . In cujus rei testimonium , paginam hanc sigillis nostris munivimus . Actum anno Domini Mo CCo tricesimo tertio , mense januario .
| Quod Aales laudavit venditionem Theobaldi de Chaadon mariti sui | Universis presentem paginam inspecturis , Petrus de Valencia decanus Drocensis , in Domino salutem . Noverit universitas vestra quod Aales , uxor Theobaldi de Chaadon , in nostra presencia constituta , voluit , concessit et laudavit quitationem illam quam fecit dictus Theobaldus de Chaadon ecclesie Beati Dyonisii de omni jure quod habebat vel habere poterat in terris , sive in redditibus , sive in usuagiis nemorum , sive in aliis rebus quibuslibet , quas vendidit vel permutavit Guido dominus Caprosie dicte ecclesie Beati Dyonisii ; et si quid in dictis rebus prefata uxor prefati Theobaldi habebat vel habere poterat jure dotalicii vel quocumque alio modo dicte ecclesie penitus quitavit spontanea , non vel metu coacta , promittens fide prestita corporali , de voluntate et assensu mariti sui prefati , in manu nostra quod contra dictas quitationes per se vel per alium decetero venire nullatenus attentabit . In cujus rei testimonium , presentem paginam sigilli nostri munimine duximus roborandam . Actum anno Domini Mo CCo XXo IXo , mense decembri .
| Quitatio de costumis quas habebant hospites Beati Dyonisii in nemoribus domini Guidonis de Caprosia militis | Ego Guido decanus de Orceio , notum facio universis presentes litteras inspecturis quod isti hospites Beati Dyonisii de villis juxta Caprosiam , quorum nomina inferius sunt notata et scripta , in mea presencia constituti , quitaverunt , fide data in manu mea , omnes costumas quas habebant in nemoribus que dominus Guido miles de Caprosia possidet vel possidebit pro bono pacis de parte venerabilium virorum abbati et conventus Beati Dyonisii , juxta villas sitas apud Caprosiam : scilicet Guiardus du Tertre , Garinus Bleterous , Radulfus de Garnes , Johannes du Moncel , Girardus Descorz , Orricus Berauz , Guillelmus Aucol , Radulphus Barentin , Radulphus Baterel , Johannes Balier , Nicholaus de Boschete , Guiardus Descorz , Stephanus de Boouli , Giroardus li Fauchiers , Renoudus de Foucheroles Piel , Lambertus li Charboniers , Odo Hubouz , Robertus Trouomgart , Girardus Troumgart , Tiboudus du Moncel , Houdaer de Laborde , Giroudus li Charboniers , Maria de Familia , Guillelmus Damunt , Odelina Nigra , Gauterus Troumgart , Gauterus de Garnes , Radulfus frater ejus , Stephanus le Maçon , Radulphus Savoureax , Giroardus des Planches , Arnulfus Pilet , Maria la Bacheliere , Gilo de Ulmo , Odelina de Booulei , Houdoissa de Beuche , Maria la Sauvache , Basilla la Barreise , Stephanus Baterel , Odelina de Feucheroles , Theobaldus Savourel , Theobaldus Savourel , Thomas Louvel , Radulphus le Berchier , Tiborda Beraude , Richid'la Rousse , Aleine la Custurere , Maria Baliere , Reginaldus de Planches , Johannes de la Mesniee , Stephanus des Planches , Odo du Buisson , Lambertus Balier , Laurentius de Valle , Guarinus Maltel , Auberea de Donna Petra , Petrus le Monier , Guillelmus li Jeus , Guillelmus Batest , Odo Peleçon , Clemens du Moncel , Bartholomeus de Donna Petra , Willelmus le Mouniers , Stephanus de Levies . In cujus quitationis testimonium , paginam hanc sigillo meo munivi . Actum anno domini Mo CCo XXIXo , mense martio .
| De quitatone usagii nemoris apud Bellum Ramum | Odo Dei gratia Beati Dyonisii abbas et ejusdem loci conventus , universis presentes litteras inspecturis , salutem in Domino . Noverint universi quod , cum peteremus a nobili viro Guidone domino Caprosie ut ipse faceret quod triginta sex homines quitarent usuagium quod ipsi dicebant se habere in nemoribus nostris , que habemus in balliva de Bello Ramo , et quod heredes defuncti Thome de Bonella militis et dominus Adam de Betonessart miles quitationem illam approbarent , et quod dicti heredes dicti Thome et dictus Adam quitarent usuagium , si quod in predictis nemoribus habebant et , si predictas quitationes fieri non faceret , quod refundent nobis secundum dictum magistrorum Bartholomei de Monciaco et Hugonis de Caprosia , predictus autem Guido diceret quod non tenebatur facere quod septem hospites quos nos habemus ex venditione quam fecit nobis Philippus de Orz miles quitarent usuagium , si quod haberent in predictis nemoribus , et diceret quod non poterat facere quod predicti miles et heredes dicti Thome dictas quitationes facerent vel predictas quitationes hospitum suorum approbarent , et peteret a nobis ut faceremus quod , si aliqui haberent usuagium in ducentis arpennis foreste de Iveta et in nemoribus de Chardonvillier , que ei assignavimus pro pace , faceremus illud usuagium quitari , tandem , de bonorum virorum consilio , nos et dictus Guido compromisimus in venerabiles viros dilectum fratrum A . priorem Argentolii et magistrum Hugonem Aguillon canonicum Parisiensem de dictis querelis , promittentes sub pena centum librarum parisiensium quod quicquid dicti arbitri super dictis querelis haut et bas dixerint inviolabiliter observabimus , et de hiis firmiter observandis magister Bartholomeus de Monciaco canonicus Carnotensis fidem dedit pro nobis in animas nostras ad petitionem nostram , et insuper plegios dedimus Guillelmus Malet , Adam de Duigniaco , Johanem Helois de Trapes , qui fidem interposuerunt corporalem quod centum libras nomine pene solverent dicto Guidoni , si a dictorum arbitriorum dicto resileremus , vel prisionem tenerent apud castrum Force donec dicto Guidoni esset ad plenum de dictis centum libris satisfactum . Si autem isti duo concordare forte non possent , utraque pars in eodem statu remanent in quo erat ante istam compromissionem factam . Debet autem istud arbitrium terminari infra festum sancti Remigii . Actum anno Domini Mo CCo XXXo , mense aprili .
| De XL libris mutuo receptis | Ego Guido de Caprosia miles , notum facio universis presentibus et futuris quod mutuo accepi ab ecclesia Beati Dyonisii XL libras parisiensium , quas me redditurum eidem ecclesie fidei mee interpositione promisi infra quindecim dies a die qua abbas Beati Dyonisii requisierit de dicta pecunia persolvenda ; et de illa reddenda ad submonitionem abbatis Beati Dyonisii plegios constitui , videlicet Radulfum Galopin de Caprosia et Arnulfum de Laya . In cujus rei testimonium , presentem paginam sigillo meo munivi . Actum anno Domini Mo CCo XXXIo , mense aprili .